Diari Oficial de la Generalitat Valenciana


Sumari del DOGV 9562, del 27-03-2023 (2023/2857)

RESOLUCIÓ de 13 de març de 2023, de la directora general de Relacions amb Les Corts, de la Presidència de la Generalitat, per la qual es publica l'addenda modificativa del conveni d'encàrrec de gestió subscrit el 15 de desembre de 2020, entre la Generalitat i el Ministeri de l'Interior (Direcció General de la Guàrdia Civil), en matèria de seguretat dels edificis de l'Administració de Justícia a la Comunitat Valenciana.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9562

Data del DOGV
:   27-03-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/2857


Data del document
:   13-03-2023

Organisme emissor
:   Presidència de la Generalitat

Tipus de document
:   Resolució

RESOLUCIÓ de 13 de març de 2023, de la directora general de Relacions amb Les Corts, de la Presidència de la Generalitat, per la qual es publica l'addenda modificativa del conveni d'encàrrec de gestió subscrit el 15 de desembre de 2020, entre la Generalitat i el Ministeri de l'Interior (Direcció General de la Guàrdia Civil), en matèria de seguretat dels edificis de l'Administració de Justícia a la Comunitat Valenciana. [2023/2857]  
  
La Generalitat, a través de la Conselleria de Justícia, Interior i Administració Pública, i el Ministeri de l'Interior, a través de la Direcció General de la Guàrdia Civil han subscrit, prèvia tramitació reglamentària, els dies 9 i 14 de febrer de 2023, respectivament, l'addenda modificativa del conveni d'encàrrec de gestió subscrit el 15 de desembre de 2020 en matèria de seguretat dels edificis de l'Administració de Justícia en la Comunitat Valenciana, i conforme amb allò que preveu l'article 20 del Decret 176/2014, de 10 d'octubre, del Consell, pel qual es regulen els convenis que subscriga la Generalitat i el seu registre, una vegada inscrit en el Registre de Convenis de la Generalitat amb data 13 de març de 2023 i número 0255/2023, és procedent la publicació en el Diari Oficial de la Generalitat Valenciana de l'addenda esmentada, que figura annexa a aquesta resolució.  
  
València, 13 de març de 2023.- La directora general de Relacions amb Les Corts: Ana Belén Domínguez Cana.  
  
  
Addenda modificativa del conveni d'encàrrec de gestió subscrit amb data 15 de desembre de 2020, entre la Generalitat i el Ministeri de l'Interior (Direcció General de la Guàrdia Civil) en matèria de seguretat dels edificis de l'Administració de Justícia en la Comunitat Valenciana  
  
Madrid, en la data de la signatura electrònica  
  
Reunides  
D'una part, Gabriela Bravo Sanestanislao, consellera de Justícia, Interior i Administració Pública de la Generalitat, nomenada pel Decret 6/2019, de 17 de juny, del president de la Generalitat, i facultada per acord del Consell, de conformitat amb el que s'estableix en l'article 17.f de la Llei 5/1983, de 30 de desembre, del Consell i autoritzada per a la signatura de la present addenda per Acord del Consell de data 15 de juliol de 2022,.  
D'una altra part, María Gámez Gámez, directora general de la Guàrdia Civil, nomenada per a aquest càrrec pel Reial decret 94/2020, de 17 de gener, segons el que es disposa en el subapartat 2.2.1 de l'Ordre INT/985/2005, de 7 d'abril, per la qual es deleguen determinades atribucions i s'aproven les delegacions efectuades per unes altres autoritats  
Intervenen totes dues parts en la representació i amb les facultats que els seus respectius càrrecs els confereixen, i es reconeixen legítimament capacitat i legitimació bastant en Dret per a signar la present addenda, i en virtut d'això  
  
Exposen  
  
I. Que amb data 15 de desembre de 2020 va ser subscrit un Conveni d'Encàrrec de Gestió entre la Generalitat i el Ministeri de l'Interior en matèria de seguretat dels edificis judicials autonòmics.  
L'objecte d'aquest encàrrec, partint del respecte als diferents àmbits competencials de cada Administració, és establir i regular la participació del personal del Cos de la Guàrdia Civil, en situació de reserva, en les missions de vigilància i protecció d'edificis i instal·lacions de l'Administració de Justícia en la Comunitat Valenciana, d'acord amb el que es disposa en els articles 11.1 c) i 37.3 de la Llei orgànica 2/1986, de 13 de març.  
II. La clàusula cinquena de l'encàrrec recull els compromisos que assumeix el Govern de la Comunitat, i assenyala en l'apartat 4 que a fi de coadjuvar al desenvolupament de les activitats contemplades en el present encàrrec, la Direcció General de Modernització i Relacions amb l'Administració de Justícia en la Comunitat Valenciana aportarà una quantitat que englobarà en el seu conjunt les diferències retributives del personal del Cos de la Guàrdia Civil entre les situacions d'actiu i reserva, un complement de productivitat, atesa la peculiaritat dels diferents llocs de treball, així com aquelles altres despeses derivades de l'equipament o mitjans materials necessaris per a la realització del servei.  
  
I en l'apartat 5 s'afig que, així mateix, la Direcció General de Modernització i Relacions amb l'Administració de Justícia en la Comunitat Valenciana abonarà els costos que amb caràcter excepcional es produïsquen, per indemnitzacions per raó del servei (dietes i locomoció) i altres despeses dins dels imports que establisca la Comissió Tècnica, de conformitat amb el que es disposa en la normativa vigent sobre aquesta mena d'indemnitzacions i d'acord amb les seues disponibilitats pressupostàries per a cada exercici pressupostari.  
Les quanties pecuniàries necessàries es modularan en funció del nombre d'efectius reals destinats a les missions previstes i que es concreten inicialment en el si de la Comissió Mixta de Seguiment. La dotació d'efectius es revisarà segons les necessitats.  
III. Pel que respecta a la forma de pagament, l'apartat 6 de la citada clàusula cinquena estableix que aquesta contraprestació econòmica s'ingressarà en el Tresor Públic a favor de la Direcció General de la Guàrdia Civil, prèvia justificació i informe per part d'aquesta, en tres parts:  
  
a) La primera comprendrà la totalitat de les quanties dedicades a generar crèdit en el concepte pressupostari de productivitat. Es realitzarà en el primer semestre de cada exercici.  
b) La segona comprendrà les quanties equivalents a les diferències retributives corresponents al personal en situació de reserva afectat pel present encàrrec per ocupar un lloc de treball catalogat. Es realitzarà durant el segon semestre de l'exercici pressupostari, preferiblement abans del mes d'octubre.  
c) La tercera, si és el cas, correspondrà a les quanties que hagen de generar crèdit en altres conceptes pressupostaris. L'ingrés es realitzarà en les dates que el sol·licite la Direcció General de la Guàrdia Civil.  
  
IV. Que amb data 5 de maig de 2022 s'ha reunit la Comissió Tècnica, amb la finalitat de modificar la forma de pagament prevista en l'apartat 6 de la clàusula cinquena del conveni d'encàrrec, a l'efecte d'adequar-la al procediment de pagament que es realitza en la pràctica, i s'ha aconseguit un acord que queda recollit en l'acta de la dita comissió, i que es plasma en la present addenda modificativa.  
  
V. Que la clàusula desena de l'encàrrec, relativa a la seua eficàcia, publicitat i duració, assenyala que la seua vigència s'estendrà per un període de quatre anys, podent ser modificat per acord exprés de les parts i seguint els procediments que exigisca la normativa vigent.  
VI. Que la Llei 40/2015 d'1 d'octubre, de règim jurídic del sector públic, regula en l'article 11 els encàrrecs de gestió, i assenyala en l'apartat 3 lletra b) que quan l'encàrrec de gestió es realitze entre òrgans i Entitats de Dret Públic de diferents Administracions es formalitzarà mitjançant signatura del corresponent conveni entre aquestes, que haurà de ser publicat en el Boletín Oficial del Estado, en el butlletí oficial de la comunitat autònoma o en el de la província, segons l'Administració a què pertanga l'òrgan que encomana, excepte en el supòsit de la gestió ordinària dels serveis de les comunitats autònomes per les diputacions provincials o, si és el cas, capítols o consells insulars, que es regirà per la legislació de règim local»  
  
Per tot el que s'ha exposat, les parts acorden subscriure la present addenda modificativa de conformitat amb les següents  
  
Clàusules  
  
Primera. Objecte  
És objecte de la present addenda modificar la forma d'ingrés en el Tresor Públic de la contraprestació econòmica que ha d'abonar la Generalitat a la Direcció General de la Guàrdia Civil pel desenvolupament de les activitats contemplades en el del Conveni d'Encàrrec de Gestió subscrit amb data 15 de desembre de 2020, i que està recollida en l'apartat 6 de la clàusula cinquena del referit document.  
  
Segona. Compromisos del Govern de la Comunitat Valenciana  
A aquest efecte, es modifica l'apartat 6 de la clàusula cinquena del conveni d'encàrrec de gestió de data 15 de desembre de 2020, que queda redactat de la següent manera:  
6. Aquesta contraprestació econòmica s'ingressarà en el Tresor Públic a favor de la Direcció General de la Guàrdia Civil, prèvia justificació i informe per part d'aquesta, en dos pagaments:  
a) El primer comprendrà la totalitat de les quanties dedicades a generar crèdit en el concepte pressupostari de productivitat, així com les quanties equivalents a les diferències retributives corresponents al personal en situació de reserva afectat pel present encàrrec per ocupar un lloc de treball catalogat, reportades en el primer semestre de l'any. El pagament per aquest concepte es tramitarà el mes de juliol de cada exercici.  
b) El segon comprendrà la totalitat de les quanties dedicades a generar crèdit en el concepte pressupostari de productivitat, així com les quanties equivalents a les diferències retributives corresponents al personal en situació de reserva afectat pel present encàrrec per ocupar un lloc de treball catalogat, reportades en el segon semestre de l'any. El pagament per aquest concepte es tramitarà el mes de desembre de cada exercici.  
Les quanties que hagen de generar crèdit per altres conceptes pressupostaris no inclosos en els apartats anteriors (indemnitzacions per raó de servei i altres despeses, dins dels imports establits per la Comissió Tècnica) seran abonades en les dates que ho sol·licite la Direcció General de la Guàrdia Civil.  
  
Tercera. Eficàcia i publicitat.  
De conformitat amb el que es disposa en els articles 11.3. b) de la Llei 40/2015, d'1 d'octubre, de règim jurídic del sector públic i 20 del Decret 176/2014, de 10 d'octubre, del Consell, pel qual es regula els convenis que subscriga la Generalitat i el seu registre, el present acord es publicarà, perquè tinga eficàcia, en el Diari Oficial de la Generalitat Valenciana, sense perjudici de la seua publicació en el Boletín Oficial del Estado, i es mantindrà en els mateixos termes la resta de clàusules del Conveni d'Encàrrec de Gestió de 15 de desembre de 2020.  
  
Quarta. Transparència de l'activitat pública.  
Les parts presten expressament el consentiment perquè es done a la present addenda modificativa del conveni la publicitat exigida, d'acord amb el que es disposa en l'article 8.1.b de la Llei 19/2013, de 9 de desembre, de transparència, accés a la informació pública i bon govern i article 21 de la Llei 1/2022, de 13 d'abril, de la Generalitat, de transparència i bon govern de la Comunitat Valenciana.  
En prova de la seua conformitat, signen electrònicament la present addenda en el lloc i la data a dalt indicats.  
  
La consellera de Justícia, Interior i Administració Pública  
Gabriela Bravo Sanestanislao  
26.01.2023  
  
La directora general de la Guàrdia Civil  
María Gámez Gámez.  
03.01.2023